DSO_9541

Mon, 07 Dec 2020 19:33:08 +0200

Kunnallissairaalantie 36–52:ssa sijaitsevat TVT Asunnot Oy:n (Turun kaupungin vuokrataloyhtiö) 2–3-kerroksiset vuokratalot puretaan.
Tilalle nousee seuraavan puolentoista vuosikymmenen aikana 13–14 uutta taloa, joiden korkeus on 6–12 kerrosta. Alueen asukasmäärä nousee 300:sta 800–1 000:een.
Alue uudistetaan 1–2 talon vuosivauhtia. Turku-konserniin kuuluvan vuokrataloyhtiön katse on ensimmäisenä 1960-luvulla rakennetussa senioritalossa.
Jo pari vuotta jatkunut kiista sai pisteen maanantaina, kun Turun valtuusto hyväksyi Kunnallissairaalantien asemakaavaesityksen.
Turussa on kiistelty, pitäisikö ainakin osa 1940-luvun rakennuksista säästää. Esimerkiksi Turun museokeskus on ollut sillä kannalla. TVT Asunnot Oy on korostanut, että nykyrakennusten vaatima korjausaste olisi 80 prosenttia. Niinpä peruskorjaus maksaisi 3 600 euroa neliöltä, mikä olisi kalliimpaa kuin uudisrakentaminen. Älä Turku aina pura -liikkeen viestissä moitittiin TVT Asuntojen halua nukkumalähiön rakentamiseksi. Jos kaava hyväksytään, ei kunnioiteta Turun kulttuuriperintöä. Tässä kaupungissa riittää rakennusmaata. TVT Asunnot Oy itse on jättänyt osan rakennuksistaan rähmäkuntoon.